Златни ключове за извисяване и лечение, Джошуа Дейвид Стоун
Златни ключове за извисяване и лечение, Джошуа Дейвид Стоун
-----------------------------------------------------------


### Сътворете здраве и благополучие в съзнателната вселена.


В тази книга духовният учител Джошуа Дейвид Стоун представя мъдростта на Извисените учители, концентрирана в кратки и стегнати основни положения, които могат да ви служат като духовно ръководство по вашия път. **Тези 420 златни ключа представят различни методи, техники, утвърждения, молитви и прозрения**, които д-р Стоун е събрал на основата на собствения си опит и в резултат на задълбоченото изследване на много древни и съвременни класически трудове, които разглеждат пътя за постигането на Бога.

Ученията на Сай Баба и на други Извисени учители са сърцевината на тези ключове. Наред с тях авторът е черпил от такива класически духовни трактати като Бхагават Гита и Библията. Включени са и практически методи за подпомагане на процеса на извисяване, както и медитации и молитви.

**Тези златни ключове са организирани в 11 глави, които разглеждат:** 
* основните духовни принципи
* лечение от висшите измерения
* еволюция и интеграция
* активизации и енергии от вътрешното ниво
* проявяване – принципи и практики
* въвеждане на духовността в ежедневния живот
* практически методи за постигане на майсторство и други.


Д-р Джошуа Дейвид Стоун има докторска степен по трансперсонална психология и е лицензиран хипнотерапевт. На духовно ниво е свързан с ашрама на Джуал Кхул, бог Майтрея и Мелхизедек. Освен това е основател на Центъра за извисяване в Светлината. Благодарение на своите книги, семинари и лекции, д-р Стоун е известен като водещ авторитет по въпросите на извисяването.